سەرۆک وەزیرانی ئیسرائیل لە ماوەی سەردانەکەیدا بۆ لەندەن داوای لە بەریتانیا کرد بەشدار بێت لە لة سسەپاندنی سزاکان بەسەر ئێراندا بەڵام بەڕیتانیا پابەندبوونی خۆی بە ڕێکەوتنە ئەتۆمیەکەی نێوان زلهێزەکانی جیهان و تاران دووپاتکردەوە.
ڕۆژی دووشەممە پێش گفتوگۆکانی لەگەڵ تێریزا مەی سەرۆک وەزیری بەریتانیا، نەتانیاهۆ وتبووی هەموو وڵاتانی تر دەبێت هەنگاوەکانی سەرۆکی ئەمریکا دانۆڵد ترامپ بنێن و سزا بسەپێنن بەسەر ئێراندا دوای ئەوەی ئێران موشەکی بالیستی تاقیکردەوە.
نەتانیاهۆ پێش کۆبوونەوەکەی لەگەڵ خانم تێریزا مەی وتی " ئێران هەوڵی لەناوبردنی ئیسرائیل دەدات و دەیەوێت ڕۆژهەڵاتی ناوەڕاست داگیربکات و هەڕەشە لە ئەوروپا و ڕۆژئاوا و جیهان دەکات"
وتیشی پشتگیری لەو یارمەتیانە دەکات کە سەرۆک ترامپ پێشکەشی کردوون لە ڕێگەی سەپاندنی سزای نوێ بەسەر ئێراندا و پێی وایە کە هەموو وڵاتانی تر دەبێت هەمان هەنگاو بنێنەبەر.
وتەبێژێکی فەڕمی بەناوی سەرۆک وەزیرانی بەریتانیاوە پابەندبوونی خۆیان بە ڕێککەوتنە ئەتۆمییەکەی لەگەڵ تاراندا دووپاتکردەوە، بەڵام سەرۆک ترامپ و ناتانیاهۆ بە توندی ڕەتی دەکەنەوە.